OpenLLM-France/wikimedia huggingface dataset:
# Taiki Murai

Taiki Murai (japonieraz: 村井 泰希, 1992ko urtarrilaren 26a - ) Japoniako futbolaria da.
Hainbat futbol taldetan jokatu du, esaterako Yokohama FC eta Ehime FC.

## Kanpo estekak

* (Japonieraz) J.League Data Site
* Datuak: Q7676022
* Multimedia: Taiki Murai / Q7676022
# Taiki Uchikoshi

Taiki Uchikoshi (japonieraz: 打越 大樹, Uchikoshi Taiki, 1996ko maiatzaren 22a -) Japoniako futbolaria da.
Hainbat futbol taldetan jokatu du, esaterako Giravanz Kitakyushu‎.

## Kanpo estekak

* (Japonieraz) J.League Data Site
* Datuak: Q60990325
# Taiki Kikuno

Taiki Kikuno (japonieraz: 菊野 太紀, 1992ko uztailaren 7a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q22696124
# Taiki Nakashima

Taiki Nakashima (japonieraz: 中島 大貴, 1995eko urtarrilaren 17a - ) Japoniako futbolaria da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q21521641
* Multimedia: Taiki Nakashima / Q21521641
# Taiki Maekawa

Taiki Maekawa (japonieraz: 前川 大樹, 1979ko uztailaren 22a - ) Japoniako futbolari ohia da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q3299753
# Taiki Tamukai

Taiki Tamukai (japonieraz: 田向 泰輝, 1992ko martxoaren 24a - ) Japoniako futbolaria da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q17212573
# Taiki Tsuruno

Taiki Tsuruno (japonieraz: 鶴野 太貴, 1990eko irailaren 4a - ) Japoniako futbolaria da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q7676026
# Taiki Watanabe

Taiki Watanabe (japonieraz: 渡邊 泰基, 1999ko apirilaren 22a - ) Japoniako futbolaria da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q40028311
# Taiki Hirato

Taiki Hirato (japonieraz: 平戸 太貴, 1997ko apirilaren 18a - ) Japoniako futbolaria da.
Hainbat futbol taldetan jokatu du, esaterako Kashima Antlers.

## Kanpo estekak

* (Japonieraz) J.League Data Site
* Datuak: Q24864206
# Taiki Kato

Taiki Kato (japonieraz: 加藤 大樹, 1993ko martxoaren 14a - ) Japoniako futbolaria da.
Hainbat futbol taldetan jokatu du, esaterako Renofa Yamaguchi FC.

## Kanpo estekak

* (Japonieraz) J.League Data Site
* Datuak: Q22124217
# Tangerhütte

Tangerhütte Alemaniako hiri-udalerri bat da, Saxonia-Anhalt estatuan. Azken zentsuaren arabera 10.599 biztanle zituen, 294,83 kilometro koadroko azaleran.

## Kanpo estekak

* Datuak: Q50859
* Multimedia: Tangerhütte / Q50859
# Tangente hiperboliko

Trigonometrian, $x$ zenbaki errealaren tangente hiperbolikoa (ikurra: $tanh$ edo $th$) funtzio hiperbolikoa da, sinu hiperbolikoaren ($sinh$) eta kosinu hiperbolikoaren ($cosh$) zatidura dena. Formula hau da:
    $\tanh x={\frac {\sinh x}{\cosh x}}={\frac {\mathrm {e} ^{x}-\mathrm {e} ^{-x}}{\mathrm {e} ^{x}+\mathrm {e} ^{-x}}}$
non $e^{x}$ funtzio esponentziala den.

## Kanpo estekak

* Datuak: Q1274703
* Multimedia: Hyperbolic tangent function / Q1274703
# Tangerine (Florida)

Tangerine Ameriketako Estatu Batuetako erroldak esleitutako leku bat da. Orange konderrian dago, Florida estatuan. 3.237 biztanle ditu, 13,671506 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q2360121
# Tanger

Tanger (amazigeraz: ⵟⴰⵏⵊⴰ Tanja edo Tingi; arabieraz: طنجة ,Ṭanjah; frantsesez: Tanger; gaztelaniaz: Tánger; portugesez: Tânger) Marokoko iparraldeko hiria eta portua da, Tanger-Tetuan eskualdeko hiriburua. Gaur egun, 700,000 biztanle baino pixka bat gehiago ditu. Tanger-Tetuango eskualdean dago, Gibraltarko itsasartearen mendebaleko irteeran.

## Ekonomia

Industriagunea (arrain kontserbak, ehungintza) eta turismogunea da.

## Historia

Erromatarren Tingis izan zen, Mauritania Tingitana herrialdeko hiriburua. Bandaloek, arabiarrek eta berbereek hartu ondoren, portugaldarrek konkistatu zuten, eta 1471-1662 bitartean Portugalen eskuetan egon zen. 1662. urtean Portugalek Ingalaterrari eman zion, eta Ingalaterrak 1684. urtean mairu piraten eskuetan utzi zuen. 1912an Tangerko Nazioarteko Eremua sortu zen, eta 1923tik aurrera nazioarteko hiria izan zen. 1940-1945 bitartean Espainiaren eskuetan egon zen, baina gero berriro nazioartekoa izan zen. 1956an Marokoren mende geratu zen.

## Klima

Datu klimatikoak (Tanger (1961-1990)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 16.2 | 16.8 | 17.9 | 19.2 | 21.9 | 24.9 | 28.3 | 28.6 | 27.3 | 23.7 | 19.6 | 17.0 | 21.8 |
| Batez besteko tenperatura (ºC) | 12.5 | 13.1 | 14.0 | 15.2 | 17.7 | 20.6 | 23.5 | 23.9 | 22.8 | 19.7 | 15.9 | 13.3 | 17.7 |
| Batez besteko tenperatura minimoa (°C) | 8.8 | 9.4 | 10.1 | 11.2 | 13.4 | 16.2 | 18.7 | 19.1 | 18.3 | 15.6 | 12.2 | 9.7 | 13.6 |
| Euria (mm) | 103.5 | 98.7 | 71.8 | 62.2 | 37.3 | 13.9 | 2.1 | 2.5 | 14.9 | 65.1 | 134.6 | 129.3 | 735.9 |
| Euri egunak (≥ 1.0 mm) | 11.2 | 11.4 | 10.1 | 9.3 | 6.1 | 3.7 | 0.8 | 0.8 | 3.1 | 8.0 | 11.1 | 12.0 | 87.6 |
| Eguzki orduak | 170.5 | 169.5 | 232.5 | 252.0 | 297.6 | 306.0 | 344.1 | 331.7 | 276.0 | 238.7 | 180.0 | 167.4 | 2966 |
| Iturria: Hong Kong Observatory ||||||||||||||

## Herri eta hiri senidetuak

* Faro, Portugal (1954)
* Algeciras, Espainia
* Cádiz, Espainia
* Bizerta, Tunisia
* Liège, Belgika (2006)
* Metz, Frantzia
* Moulins, Frantzia
* Pasadena, Kalifornia, Ameriketako Estatu Batuak
* Mumbai, Maharashtra, India

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2006-1-27). Antzinateko hirien euskarazko izenak. .
* ↑ Hong Kong Observatory. Climatological Information for Tangier, Morocco. .

## Kanpo estekak

* Datuak: Q126148
* Multimedia: Tangier / Q126148
# Tangerang

Tangerang (indonesieraz: Kota Tangerang) Indonesiako hiria da, Banten probintziakoa. Java uhartearen mendebaldean dago, Jakartatik 25 kilometro mendebaldera. 164,54 kilometro koadroko eremua du, eta 2010ean 1.798.601 biztanle zituen.

## Kanpo estekak

* Hiriko gobernuaren webgunea.
* Datuak: Q10127
* Multimedia: Tangerang / Q10127
# Tangerine (filma)

Tangerine 2015eko estatubatuar komedia dramatikozko filma da, Sean Bakerrek film zuzendariak zuzendua eta Chris Bergoch eta Bakerrek idatzia.

## Argumentua

Oharra: Atal honek istorio osoa edo amaiera argitzen du.
Sin-Dee Rella sexu-langile transgeneroak, espetxean 28 eguneko zigorra bete ondoren, bera bezala sexu-langile transgeneroa den Alexandra laguna topatzen du Hollywoodeko donuts-denda batean. Alexandrak nahigabe ezagutarazten dio Sin-Deeri bere mutil-lagun eta proxeneta Chesterrek adarrak jarri dizkiola emakume zisgenero batekin. Orduan, Sin-Dee Chesterren eta emakumearen bila doa haserre bizian.

## Aktoreak

* Kitana Kiki Rodriguez: Sin-Dee Rella
* Mya Taylor: Alexandra
* James Ransone: Chester
* Mickey O'Hagan: Dinah
* Karren Karagulian: Razmik
* Alla Tumanian: Ashken
* Louisa Nersisyan: Yeva
* Arsen Grigoryan: Karo
* Ian Edwards: Nash
* Scott Krinsky: Parsimonious John
* Clu Gulager: Cherokee
* Josh Sussman: Retch Chunder
* Ana Foxx: Selena
* Chelcie Lynn: Madam Jillian
* Jason Stuart: Joey the Doorman

## Kanpo estekak

* Datuak: Q19263995
# Tangentearen teorema

Trigonometrian, tangentearen teorema formula bat da, triangeluaren aldeen luzerak eta angeluen tangenteak erlazionatzen dituena.
1, irudian, a, b, eta c triangeluaren hiru aldeen luzerak dira, eta α, β eta γ hiru alde horien aurkako angeluak, hurrenez hurren. Tangentearen teoremak hau dio:
    ${\frac {a-b}{a+b}}={\frac {\tan[{\frac {1}{2}}(\alpha -\beta )]}{\tan[{\frac {1}{2}}(\alpha +\beta )]}}.$
Tangentearen teorema sinuaren teorema edo kosinuaren teorema bezain ezaguna ez den arren, horiek bezain erabilgarria da, eta erabil daiteke hainbat kasutan non bi aldeak eta angelu bat ezagunak diren, edo bi angelu eta alde bat ezagutzen direnean.

## Frogapena

Tangentearen teorema frogatzeko sinuaren teoremarekin has gaitezke:
    ${\frac {a}{\sin {\alpha }}}={\frac {b}{\sin {\beta }}}$
Zatidura horri "q" deituz gero, hau lortzen da: $\scriptstyle {a\,=\,q\sin \alpha }$, $\scriptstyle {b\,=\,q\sin \beta }$, hortaz
    ${\frac {a-b}{a+b}}={\frac {q\sin \alpha -q\sin \beta }{q\sin \alpha +q\sin \beta }}={\frac {\sin \alpha -\sin \beta }{\sin \alpha +\sin \beta }}.$
Simpsonen formula erabiliz:
    $\sin(x)+\sin(y)=2\sin \left({\frac {x+y}{2}}\right)\cos \left({\frac {x-y}{2}}\right)\;$
non $\scriptstyle {x\,=\,\alpha }$ eta $\scriptstyle {y\,=\,\pm \beta }$ diren, hau lortuko duguː
    ${\frac {a-b}{a+b}}={\frac {2\sin \left({\frac {\alpha -\beta }{2}}\right)\cos \left({\frac {\alpha +\beta }{2}}\right)}{2\sin \left({\frac {\alpha +\beta }{2}}\right)\cos \left({\frac {\alpha -\beta }{2}}\right)}}={{\tan {\alpha -\beta \over 2}} \over {\tan {\alpha +\beta \over 2}}}.$

## Ikus, gainera

* Sinuaren teorema
* Kosinuaren teorema

## Kanpo estekak

* Datuak: Q468887
# Tiovivo c. 1950

Tiovivo c. 1950 2004ko José Luis Garci espainiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
1950eko hamarkadako Madrilen, gerraostea oraindik ezkutuan dago. Dozenaka lagun herrialde ilun batean aurrera egiten saiatzen ari dira. Ekitaldi txikietarako eta beste zeregin batzuetarako sarrerak saltzen dituzten txirrin-jokalariak, garaje txiki bateko mekanikariak, bankuko langileak (baita zuzendari bera eta haren emaztea ere), metroko txartel-saltzaileak, dantza-irakasleak, aretoko toreo-koadrila bat, mekanografia-irakasleak...

## Aktoreak

* María Adánez
* Francisco Algora (Povedano)
* Manuel Andrés
* Ángel de Andrés López (Acisclo)
* María Asquerino (Justa)
* Aurora Bautista (Anunciada)
* Frank Braña el mismo.
* Fernando Delgado el mismo.
* Ana Fernández (Teresita)
* Fernando Fernán Gómez
* María Elena Flores
* Manuel Galiana
* Eduardo Gómez (Pepito)
* Ricardo Gómez (Acisclito)
* Agustín González (Ramón)
* Fernando Guillén Cuervo (Higinio)
* Carlos Hipólito (Liebre)
* Javivi
* María Kosty (Julia)
* Alfredo Landa (Eusebio)
* Carlos Larrañaga (Marcelino)
* Francis Lorenzo (Paco)
* Luisa Martín (Laurita)
* Iñaki Miramón
* Andrés Pajares (Romualdo)
* Valentín Paredes
* Elsa Pataky (Balbina)
* José María Pou
* Santiago Ramos (Irineo)
* Miguel Rellán
* Beatriz Rico
* Jorge Roelas (Montesinos)
* Tina Sáinz (Rufi)
* Manuel Tejada
* Luis Varela
* Manuel Zarzo

## Kanpo estekak

* Datuak: Q602651
# Tipasako probintzia

Tipasa probintzia (arabieraz: ولاية تيبازة‎, Tibaza, Tefessedt mitikoa), Aljeriako kostaldean dagoen probintzia edo wilaya bat da. Bere hiriburua, Tipasa da. Hau, Aljerretik 50 kilometro mendebaldera dago. Probintzia honetako beste hiri batzuk, honako hauek dira:
* Attatba
* Damous
* Gouraya
* Cheraga
* Cherchell
* Draria
* Kolea
* Menaceur
* Messelmoun
* Staoueli

## Kanpo estekak

* Datuak: Q235814
* Multimedia: Tipaza Province / Q235814
# Tipi

Tipia kanpadenda konikoa da, tradizionalki Ipar Amerikako indigenek eraikitzen zutena animalien larru eta zutoinekin. Indigena hauetako nomadak ziren eta etxe gisa hartzen duten tipia.

## Kanpo estekak

* Datuak: Q134932
* Multimedia: Tipis / Q134932
# Tipler (Wisconsin)

Tipler Ameriketako Estatu Batuetako inkorporatutako herri bat da. Florence konderrian kokatuta dago, Wisconsin estatuan. 160 biztanle ditu, 43,1 kilometro koadroko azaleran banatuta.

## Ikus, gainera

* Florence konderrian

## Kanpo estekak

* Datuak: Q1887658
# Tiotropio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Tiotropio ("Spiriva" izen komertziala duena) eragin luzeko bronkozabaltzailea da, antikolinergikoen familiakoa. Era bakarra da hartzeko, hauts lehorraren motako inhalagailu moduan, "handihaler" izeneko sisteman, eta kapsula baten bidez.
Indikazio nagusiak arnas gaixotasun butxatzaileak ditu, asma eta BGBK alegia. Azken urteotan iraultza positiboa eragin du Pneumologiaren arloan, egunean behin soilik hartzen baita eta Ipratropio zaharragoa ("Atrovent") hein handi batean ordezkatzen ari delako.

## Kanpo estekak

* Datuak: Q424316
* Multimedia: Tiotropium / Q424316
# Tiorba

Tiorba lautearen taldeko hari-instrumentua. Lautearen hariak izateaz gainera, tiorbak hari baxu gehiago ditu, gorago dagoen bigarren larako-multzo bati lotzen zaizkionak. XVI. mendearen bukaeran, Alessandro Piccinini eta, 1600. urte aldera, Antonio Valdi edo Signo Tiorba italiarrak izan ziren tiorbaren asmatzaileak; ahotsari laguntzeko edo baxu jarraitu gisa jotzeko erabili zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q840920
* Multimedia: Theorbos / Q840920
# Tiple

    Artikulu hau musika-tresnari buruzkoa da; ahots mota gaitzat duena beste hau da: «Soprano»
Tiplea (ˈtiple ahoskatua) Kolonbiako Andeetako eskualdetik datorren musika-tresna bat da, espainiarrek Erregeorderrian ekarritako bihuelatik datorrena. Pultsatutako harien familiako kordofono bat da.
Metalezko 12 hari ditu, lau ordenatan edo hiru hariko taldetan elkartuta. Hari horiek afinatuta daude baxuenetik zorrotzenera, re$_4$ - sol$_4$ - si$_4$ - mi$_4$ (do maiorraren tonalitatea) edo do - fa - la - re (si bemolaren tonalitatea) ordenan. Erdiko hariak oktabaren bat egiten du alboetako bien azpitik.
Kolonbiako instrumentu nazionala da eta bertoko barnealdeko erritmo tipikoetan jotzen dute.

## Erreferentziak

* ↑ (Gaztelaniaz) «El tiple, su historia y sus caminos en los ritmos colombianos» Banco de la República de Colombia 2023-5-26.
* ↑ (Gaztelaniaz) «El tiple, un patrimonio cultural» El Mundo.

## Kanpo estekak

* Datuak: Q2300910
* Multimedia: Tiples / Q2300910
# Tipitapa

    Artikulu hau Nikaraguako udalerriari buruzkoa da; ibiltzeko era gaitzat duena beste hau da: tipi-tapa.
Tipitapa Nikaraguako Managuako departamenduan kokatutako udalerria da. Managuako aintziraren ertzean dago. 975,17 km²ko eremua du eta 2012an 130.627 biztanle zituen.

## Banaketa administratiboa

* Hiri-auzoak
** Noel Morales
** Francisco Rojas
** Orontes Centeno
** Yuri Ordoñez
** Roberto Vargas Batres
** Ruben Ulloa
** Villa Victoria de Julio
** Juan Castro
** A. César Sandino
* Kanpoaldeko auzoak
** Ciudadela San Martín Camilo Ortega
** San Luis Zambrano
** San Juan de la Plywood.
* Hiri kokalekuak
** Gaspar García Laviana o Tangará
** Aleyda Delgado
** Los Trejos
** Pedro J. Chamorro No. 2
** Antonio Mendoza
** Una Vivienda Digna P / Maestro
** El Chaparral.
** Loma de Esquipula

## Erreferentziak

* ↑ Población Total, estimada al 30 de Junio del año 2012 Inide.gob.ni

## Kanpo estekak

* Datuak: Q1365146
* Multimedia: Tipitapa / Q1365146
# Tatiana Antoxina

Tatiana Andreievna Antoxina — errusieraz: Татьяна Андреевна Антошина — (Mosku, SESB, 1982ko uztailaren 27a) errusiar errepideko txirrindulari ohia da.
2012ko Udako Olinpiar Jokoetan lehiatu zen emakumezkoen errepideko eta erlojupeko probetan. Errepideko saioan 25. sailkatu zen eta erlojupekoan, berriz, 12.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2024-04-15).

## Kanpo estekak

* Datuak: Q454177
* Multimedia: Tatiana Antoshina / Q454177
# Tatiana Bakaltxuk

Tatiana Vladimirovna Bakalchuk (Moskuko Oblasta, 1975eko urriaren 16a) errusiar enpresaburua da. Wildberries online merkataritzako enpresaren sortzaile eta zuzendari nagusia da. 2020an bere fortuna Forbes -ek 1.400 milioi dolarrekoa zela kalkulatu zuen, Errusiako emakumerik aberatsena eta negozio propioarekin bilakatutako lehen emakumezko billionaire delakoa (zentzu amerikarrean, mila milioi dolarren jabe). Gainditu zuen aurreko emakume aberatsena, Jelena Baturina, profil desberdinekoa da zeharo, Estatuarekin izandako negozioekin eta 1990eko hamarkadan aberastutako oligarken taldekoa kontsideratzen baita Baturina. Aldiz, Bakaltxukek uko egin die oligarken taldeen inbertsio funtsei.

## Biografia

Tatiana Kim 1975ean jaio zen, Koryo-Saram gutxiengo etniko errusiar-korearrarekoa da, eta Kim du jaiotzako deitura, tipikoki korearra. Ezkontza bidezko abizena du Bakaltxuk. Kolomnako Unibertsitatean ikasi zuen, eta ondoren ingeleseko irakasle lanetan hasi zen. 2004an, 28 urte zituela, Wildberries sortu zuen bere Moskuko apartamentutik amatasun bajan zegoela, esaten denez, eta emakumezkoentazko arropak saltzea izan zen bere lehen negozioa.
Wildberries Errusiako merkataritza elektronikoko saltzaile handiena da. 2020ko zenbakien arabera, 750.000 eskaera prozesatzen zituen egunero orduan, eta 48.000 langile zeuzkan. Hala ere, Errusiako merkataritzaren %5 bakarrik zen orduan online. Errusiaz gain, Wilberriesek lan egiten du baita ere Bielorrusia, Armenia, Polonia, Kirgizistan eta Kazakhstanen. Bakaltxuk konpainiaren %100aren jabe da.

## Erreferentziak

* 1 2 (Errusieraz) «Elena Baturina is no longer Russia's richest woman» en.vestikavkaza.ru (Noiz kontsultatua: 2022-03-08).
* 1 2 Seddon, Max. (2020-05-11). «How Tatyana Bakalchuk took Russia’s ecommerce throne» Financial Times (Noiz kontsultatua: 2022-03-08).
* Datuak: Q61788477
* Multimedia: Tatiana Bakalchuk / Q61788477
# Tatiana Calderón

Tatiana Calderón Noguera (Bogota, Kolonbia, 1993ko martxoaren 10a) Kolonbiako auto gidaria da. Egun 1 Formulako Alfa Romeo taldeko probatzailea da eta Drago Corse-rekin, ThreeBond-en eskutik, Super Formula Championship-ean eta Richard Mille Racing taldearekin Le Mans Europako serieetan lehiatuko da 2020 denboraldian.
* Datuak: Q6454881
* Multimedia: Tatiana Calderón / Q6454881
# Tatiana Frolova

Tatiana Frolova (Briansk, Errusia, 1967ko apirilaren 26a) gimnasta artistikoa da, eta, Sobietar Batasunarekin lehiatuz, 1983an munduko txapelduna izatea lortu zuen, taldekako lehiaketan.

## 1983

1983ko Budapesteko Munduko Txapelketan, urrea eskuratu zuen taldekako lehiaketan, Errumaniaren eta Ekialdeko Alemaniaren aurretik, Natalia Yurchenko, Olga Bicherova, Olga Mostepanova, Natalia Ilienko eta Albina Shishova taldekide zirela.

## Erreferentziak

* ↑ «Tatiana Frolova» An Old School Gymnastics Blog 2020-07-01 (Noiz kontsultatua: 2022-08-05).

## Kanpo estekak

* Datuak: Q4492966
# Tatiana Garmendia

Tatiana "Tati" Garmendia López (Donostia, 1974ko otsailaren 16a) Berako kirol zuzendaria da.Gipuzkoar eskubaloi jokalari ohia da.

## Kirolari ibilbidea

104 aldiz jokatu du Espainiako Eskubaloi Selekzioarekin. 2008an Skopjeko Europako txapeldunordea izan zen eta 2001ean Mediterraneoko Jokoetan zilarrezko domina lortu zuen. Bere ibilbide profesional osoa Bera Bera eskubaloi klubean egin du, jokalari, entrenatzaile eta klubeko eskubaloi ataleko arduradun gisa.

## Sariak

* 2009an Kirol Merituaren Errege Ordenaren brontzezko domina eman zioten eta Espainiako Eskubaloi Federazioaren Zuzendaritza Batzordeko kidea da.

## Kanpo estekak

* Elkarrizketa: Edozein titulu emango nuke Europan ligaxka jokatzearen truke Berria, 2023.06.23
* Datuak: Q7688076
# Tatiana Gutsu

Tatiana Gutsu (ukraineraz: Тетяна Костянтинівна Ґуцу, errumanieraz: Tatiana Guțu) (Odesa, Ukraina, 1976ko irailaren 5a -) gimnasta ohi ukrainarra da. 1992an Bartzelonako Olinpiar Jokoetan bakarkako txapelduna izan zen eta inoiz ikusi izan den saio zailenetakoa egin zuelako da ezaguna.

## Biografia

Errumaniar arbasoak zituen familia ukrainar batean jaio zen eta sei urterekin hasi zen gimnasia egiten. 1988an Sobietar Batasuneko selekzioan sartu zen.
Aurreneko garaipen handia 1991ean izan zuen Indianapolisko Munduko txapelketan, taldekako garraipena lortu baitzuen. Bakarkakoan bosgarren egin zuen eta bi aparatutan zilarrezko domina eskuratu zuen. Hasieratik erakutsi zuen ariketa zailak egiteko zaletasuna eta mundu mailan Yurchenko jauzia egin zuen aurrenekotako gimnasta izan zen.
1992an Munduko txapelketaran goia joko zuela zirudien eta nahiko ziurtzat jotzen zen hiru aparatutan urrea lortuko zuela, baina ekitaldi kaskarrak izan zituen eta ez zen gorietako final bakarrean sartu. Bartzelonako Joko Olinpikoetarako sailkapen probatan aurreneko hiruetan egin behar zuen baina ez zuen lortu. 15 urte baino ez zituen orduan. Entrenatzaileek ordea nahi zuten Tatiana Gutsuk parte hartzea eta sailkatua zen Rozalia Galiyeva lesionatu zela esan eta haren ordez sartu zuten. Emaitza harrigarria izan zen. Aparatu bakarraren faltan Shannon Miller estatubatuarrarekin berdinduta zegoen. Jauzien proba zen azkena eta Tatiana Gutsuk Yurchenko jauzi baten bidez 0'12 puntutako aldea atera zion Millerri. Taldekako urrezko domina ere eskuratu zuen. Galiyevarekin elkarbanatu zuen jasotako dirusaria.
Erretiratu ondoren Estatu Batuetara joan zen bizitzera eta gaur egun Michiganen gimnasia entrenatzailea da.

## Palmaresa

Udako Olinpiar Jokoak :
| Txapelketa | Domina | Kategoria |
| Bartzelona 1992 | 01 ! | Guztira (bakarka) |
| Bartzelona 1992 | 01 ! | Taldeka |
| Bartzelona 1992 | 02 ! | Barra asimetrikoak |
| Bartzelona 1992 | 03 ! | Jauziak |
| Munduko txapelketak |||
| Txapelketa | Domina | Kategoria |
| Indianapolis 1991 | 01 ! | Taldekoa |
| Indianapolis 1991 | 02 ! | Oreka-barra |
| Indianapolis 1991 | 02 ! | Jauziak |
| Europakoko txapelketak |||
| Txapelketa | Domina | Kategoria |
| Nantes 1992 | 01 ! | Guztira (bakarka) |
| Nantes 1992 | 01 ! | Jauziak |
| Nantes 1992 | 01 ! | Barra asimetrikoak |
| Nantes 1992 | 02 ! | Oreka-barra |
| Nantes 1992 | 03 ! | Zorua |

## Erreferentziak

* ↑ (Ingelesez) «Gutsy Gutsu dazzles to win all-round gymnastics gold - Olympic News» International Olympic Committee 2020-11-08 (Noiz kontsultatua: 2021-01-13).
* ↑ (Ingelesez) Janofsky, Michael. (1991-09-12). «GYMNASTICS; Soviet and U.S. Teams Go 1-2 in World Meet (Published 1991)» The New York Times ISSN 0362-4331. (Noiz kontsultatua: 2021-01-13).
* 1 2 (Ingelesez) Janofsky, Michael. (1992-07-31). «BARCELONA: GYMNASTICS; Gutsu Beats Miller and Stashes Gold in the Vault (Published 1992)» The New York Times ISSN 0362-4331. (Noiz kontsultatua: 2021-01-13).
* ↑ «Controversial Soviet Gold Medalist Tatiana Gutsu Reflects from West Bloomfield – Deadline Detroit» web.archive.org 2017-02-19 (Noiz kontsultatua: 2021-01-13).

## Kanpo estekak

* Datuak: Q259785